Ekspozita "Dy herë i huaj" mbi marrëdhëniet greko-turke
Ekspozita në Stanboll shikohet si një hap i rëndësishëm në marrëdhëniet në rritje mes dy vendeve, që ishin armike gjatë pjesës më të mad
Ekspozita në Universitetin Bilgi të Stambollit dokumenton shkëmbimin e detyruar të popullsisë mes Turqisë dhe Greqisë në vitin 1923. Shkëmbimi, për të cilin të dyja vendet ranë dakord, pasoi përpjekjen e dështuar të Greqisë për të pushtuar Turqinë. Megjithëse përfshiu miliona njerëz, kjo ngjarrje mbeti në përgjithësi një objekt tabu për turqit gjatë shekullit të kaluar, thotë Ayhan Aktar, njëri prej organizatorëve të ekspozitës. Nëpërmjet dëshmive zanore dhe filmike si dhe arkivave filmike, ekzpozita e titulluar "Dy herë i huaj", shpjegon pasojat e migrimit të detyruar dhe shkëmbimeve të tjera të ngjashme gjatë shekullit të 20-të. Drejtori i pjesës filmike të ekspozitës, Andreas Apostolidis thotë se intervistat me 105 migrantë flasin për një eksperiencë të përbashkët armiqësimi. Ai thotë se kjo përvojë e përbashkët mund të ndihmojë në afrimin e turqve dhe grekëve. Marrëdhëniet turko-greke gjatë shekullit të kaluar ishin të tensionuara, herë herë gati në prag lufte dhe për here të fundit kjo ndodhi në vitin 1996 lidhur me pronësinë e një ishulli të pabanuar. Por gjendja është ndryshe në shekullin e 21. Punonjësi i ekspozitës, Leonidas Liamabeys mirëpret faktin që turqit po pranojnë gjithnjë e më shumë të kaluarën e tyre të përbashkët tragjike. Mes vizitorëve turq në ekspozitë ekziston një etje për të mësuar rreth së kaluarës së tyre të haruar. Maria nga Athina është mes një grupi të vogël, por në rritje të grekëve që kanë ardhur kohët e fundit për të punuar në Stamboll. Ajo e mirëpret hapjen e ekspozitës, megjithëse nuk është habitur prej saj. Ndërsa ekspozita dokumenton kultura dhe tradita të humbura të të dy vendeve si pasojë e evakuimeve, ka shenja të ndryshimeve në Stamboll. Jo shumë larg ekspozitës, grekët lokalë, që ende banojnë në Stamboll bashkë me turq dhe grekë të tjerë që tani punojnë në këtë qytet, ringjallën karnavalet, që shënojnë fillimin e pashkëve, duke zhvilluar parada. Para një shekulli dhjetra mijëra njerëz mernin pjesë në karnavale të tilla, por vëzhguesit thonë se para një dekade festime të tilla as që nuk mund të imagjinoheshin.